stanford-oval/wikipedia huggingface dataset:
King (Tekken)
Historia > Tekken

Ensimmäinen King oli tunteeton kaduilla rähisijä, jota ei kiinnostanut maailmassa mikään muu kuin tappeleminen. Yhdessä tappelussa King vahingoittui pahoin ja luhistui luostarin eteen. Papit pelastivat hänet kuolemalta. Toipumisen jälkeen King huomasi toimineensa aiemmin väärin ja päätti muuttaa elämäntapansa. Hänestä tuli katolinen pappi ja hän lopetti tappelemisen. Hänestä tuli mies, jolla oli tehtävä; hän unelmoi orpokodin perustamisesta katulapsille, toivoen että voisi näin pelastaa lapset tulemasta siksi, mitä hän oli joskus ollut.
Kingillä oli kuitenkin ongelma. Hänellä ei ollut varaa toteuttaa tuota unelmaa. Hän saa tiedon, että järjestetään taisteluturnaus The King of  Iron Fist Tournament, jonne hän päättää osallistua voittorahojen toivossa. King ylsi turnauksessa kolmannelle sijalle, ja sai tarpeeksi rahaa perustaakseen orpokodin. Turnauksessa hän myös tapasi vastustajansa Armor Kingin.
Historia > Tekken 2

Kingin orpokodista tuli menestyksekäs. Kun eräs Kingin hoitamista lapsista kuoli, hän masentui, luovutti jaguaarinaamionsa ja palasi kadulle raivoavaksi alkoholistiksi. King olisi kuollut, jos vanha vastustaja Armor King ei olisi saanut vakuuteltua häntä taas pitämään naamiota ja osallistumaan The King of Iron Fist Tournament 2:een.
King harjoitteli tehokkaasti ja parantui alkoholismista. Hän taisteli Armor Kingiä vastaan turnauksessa ja hävisi. Turnauksen jälkeen hän otti osaa ammattilaispainija- ja kamppailulajien turnauksiin saadakseen lisää rahaa orpokotiaan varten. Hän myös opetti taistelutaitojansa lapsille itsepuolustusta varten. Armor Kingistä ja Kingistä tuli hyvin läheiset ystävät
Myöhemmin Heihachi Mishiman Tekken Force herätti Ogren, Taistelemisen Jumalan ikivanhassa rauniossa Meksikossa. Ogre hyökkäsi monen taistelulajien taitajan päälle. Näihin valitettavasti kuului myös King.
King II

King II teki ensiesiintymisensä Tekken 3:ssa ja on siitä eteenpäin esiintynyt jokaisessa Tekken-pelissä. Armor King oli hänen mentori ja Graig Mardukista tuli Kingin paras ystävä. King ylläpitää King I:sen perustamaa orpokotia painimisesta saamillaan tuloillaan.
| King II |
| --- | --- |
Luoja(t):  Namco
Ensi- esiintyminen:  Tekken 3
Henkilötiedot
Koko nimi:  King The Second (Taiteilija nimi)
Status:  aktiivinen
Ammatti:  ammattipainija
Sukupuoli:  mies
Ikä:  28 (T3)   30 (T4) (T5/T5:DR) (T6/T6:BR) (T7)
Kotipaikka:  Meksiko
Luonteenpiirteet:  Ei yliluonnollisia kykyjä. Käyttää tehokkaita painijan liikkeitä.
Suhteet
Tutut:  King, esikuva   Armor King, valmentaja sekä ystävä   Graig Marduk, myöhemmin paras ystävä
Infobox OKVirheellinen NIMI-arvo:
Historia > Tekken 3

Eräs katulapsista, joka kasvatettiin orpokodissa, teki töitä Kingin kanssa. 24 vuoden iässä tämä painija sai kuulla Kingin traagisesta kuolemasta, jonka Ogre oli aiheuttanut.
Huomattuaan, että orpokoti kaatuisi (koska Kingin turnauksien tuotot olivat ainoa ansio), tämä mies päätti ottaa Kingin jaguaarinaamion ja matkia hänen taistelutyyliään. Valitettavasti hän oli nähnyt Kingin painiliikkeet vain ollessaan pieni lapsi, joten hän hävisi kaikki turnaukset, joihin hän osallistui. Eräänä päivänä kuitenkin toinen naamioitu mies vieraili uuden Kingin luona, ja esittäytyi hänelle vanhana ystävänä. Tämä mies paljastui Armor Kingiksi, joka oli kiinnostunut saamaan selville, onko huhut uudesta Kingistä totta.
Neljän vuoden ajan kaksikko harjoitteli yhdessä ja uusi King oppi äkkiä; aikuistuen nopeasti vahvaksi painijaksi, jolla on äärimmäiset voimat. Hän tuli tunnetuksi King Toisena (King the Second). Sillä hetkellä 28-vuotias painija oli kelvollinen valtaistuimen perijä. King vain toivoi kostoa alkuperäisen Kingin kuoleman aiheuttajalle.
Vihaa ja raivoa täynnä oleva King päätti kostaa aiemman mestarinsa kuoleman, ja todistaa olevansa jaguaarinaamion pitämisen arvoinen.
Historia > Tekken 4

King sai selville että hänen mestarinsa, Armor King, oli kuollut baaritappelussa. Syyllinen, Craig Marduk, oltiin pidätetty Arizonassa ja pistetty vankilaan. Kun Marduk vapautettiin (lahjuksien ansiosta, jotka King itse oli maksanut), King lähetti Mardukille kirjeen, jossa hän haastoi tämän The King of Iron Fist Tournament 4:ään.
King voitti Mardukin, joka joutui sairaalaan. King meni sairaalaan antaakseen Mardukille tappavan iskun. King ei tehnytkään mitään, koska näki kuvan Mardukista vanhempiensa kanssa tämän sairaalapöydällä. Tajutessaan kuinka typeräksi oli tullut, hän antoi Mardukin elää.
Historia > Tekken 5

King raivostuu saadessaan tietoonsa, että Marduk on päihittänyt vastustajia pitäessään mustaa jaguaarinaamiota päässä (samanlaista, joka oli Armor Kingillä). Marduk oli haastanut Kingin television kautta The King of Iron Fist Tournament 5:een. Kun King näki Mardukin häpäisemässä hänen mestariansa, hän astui kehään vielä kerran.
Historia > Tekken 6

Kingin ja Mardukin välille kehittyi ystävyys viidennen turnauksen aikana.
King sai kuulla, että Mardukin päälle on hyökätty, ja että hyökkääjä on ollut aivan Armor Kingin näköinen. Hämmentynyt ja järkyttynyt King haluaa saada selville hyökkääjän henkilöllisyyden.
The King of Iron Fist Tournament 6 pidettäisiin kohta, ja King päättää osallistua sinne Mardukin kanssa.
Historia > Tekken 7

King ei ole vain naamioitu ammattipainija, vaan myös orpokodin ylpeä omistaja. Hänen hyvä ystävä sekä partneri Craig Marduk ja Kingin mentorin veli Armor King II tappelivat niin verisesti, että joutuivat molemmat teho-osastolle.
King epätoivoisesti halusi pelastaa ystävänsä, mutta tiesi että heidän hoitokulunsa olisivat suurenmoiset. Samaan aikaan Kingin omistama orpokoti oli vaarassa G-Corporationin sekä Mishima Zaibatsun välillä käytävän sodan takia.
Huomatessaan olevansa pahassa pulassa, King ilmoittautui the King of Iron Fist -turnaukseen rahan kiilto silmissään.
Loppuvideot > King I

Tekken
Tekken 2
Loppuvideot > King II

Tekken 3
Tekken Tag Tournament
Tekken 4
Tekken 5
Tekken 6
Tekken 7
Aiheesta muualla

King I tekkenpedia.com sivulla (englanniksi)
King II tekkenpedia.com sivulla (englanniksi)
Veikko Cajander

Veikko Aleksander Cajander (22. toukokuuta 1895 Iitti – 26. maaliskuuta 1960 Kotka) oli suomalainen yritysjohtaja ja osuustoimintaliikkeen vaikuttaja.
Cajanderin vanhemmat olivat sahanhoitaja Ilo Cajander ja Edla Eskola. Hänen ensimmäinen puolisonsa 1915–1927 oli Elli Sihvola ja toinen vuodesta 1929 Martta Ester Viktoria Ahonen. Cajander kävi kansakoulun ja sitten kauppakoulun 1915. Hän oli Kymenlaakson osuusliikkeen toinen johtaja 1920–24 ja toimitusjohtaja 1925–1957. Kotkan Höyrypanimon toimitusjohtaja Cajander oli 1927–1957. Hän oli myös OTK:n hallintoneuvoston jäsen 1926–1958 ja Kotkan kaupunginvaltuuston jäsen 1929–1960, toimien sen puheenjohtajana 1935–1960. Mainittujen lisäksi hänellä oli useita muita luottamustehtäviä. Cajander sai kunnallisneuvoksen arvonimen 1948.
Dmitri Manuilski

Dmitri Manuilski
Dmitri Zaharovitš Manuilski (ven. Дмитрий Захарович Мануильский, ukr. Дмитро Захарович Мануїльський, Dmytro Zah’arovytš Manujilskyi; 3. lokakuuta (J: 21. syyskuuta) 1883 Svjatets, Volynian kuvernementti, Venäjän keisarikunta – 22. helmikuuta 1959 Kiova, Ukrainan sosialistinen neuvostotasavalta, Neuvostoliitto) oli ukrainalaissyntyinen neuvostoliittolainen poliitikko, joka toimi Ukrainan kommunistisen puolueen ensimmäisenä sihteerinä vuosina 1921–1923 ja yhtenä Kommunistisen internationaalin eli Kominternin sihteereistä vuosina 1928–1943.
Elämä

Manuilski opiskeli Pietarin yliopistossa. Hän liittyi Venäjän sosiaalidemokraattiseen työväenpuolueeseen vuonna 1903 ja osallistui vuoden 1906 Kronstadtin ja Viaporin kapinoiden järjestämiseen. Vuosina 1907–1917 hän asui pääosin maanpaossa Ranskassa ja suoritti tutkinnon Sorbonnen yliopistossa. Manuilski kuului Venäjän sosiaalidemokraattien sisäisissä kiistoissa eri vaiheissa otzovisteihin, Vpered-ryhmään ja sitten Mežraiontsy-ryhmään, jonka mukana hän siirtyi bolševikkeihin vuonna 1917. Lokakuun vallankumouksen jälkeen Manuilski toimi elintarvikeasioiden kansankomissariaatissa ja vuodesta 1918 eri tehtävissä Neuvosto-Ukrainan hallinnossa. Hänet valittiin joulukuussa 1921 Ukrainan kommunistisen puolueen ensimmäiseksi sihteeriksi, ja hän kuului sen politbyroohon vuosina 1920–1923 ja 1929–1952. Lisäksi hän kuului Neuvostoliiton kommunistisen puolueen (NKP) keskuskomiteaan vuosina 1923–1952.
Manuilski kuului Kominternin toimeenpanevan komitean (IKKI) puheenjohtajistoon vuodesta 1924, ja oli yhtenä sen toimintaa johtaneista sihteereistä vuodesta 1928 aina vuonna 1943 tapahtuneeseen Kominternin lakkauttamiseen asti. Hän myös edusti NKP:tä sihteeristössä. Manuilski oli Kominternin näkyvin johtohahmo vuosina 1929–1933 eli Nikolai Buharinin syrjäyttämisen ja Georgi Dimitrovin pääsihteeriksi tulon välisenä aikana. Stalinin vainojen aikana vuosina 1937–1938 Manuilskilla oli keskeinen rooli puhdistusten ulottuessa Neuvostoliitossa asuneisiin ja Kominternissa toimineisiin ulkomaalaisiin kommunisteihin. Heinäkuussa 1944 Manuilskista tuli Ukrainan neuvostotasavallan ulkoasiain kansankomissaari. Hän edusti Ukrainaa vuoden 1945 San Franciscon konferenssissa ja vuoden 1946 Pariisin rauhankonferenssissa. Hänet valittiin vuonna 1945 Ukrainan tiedeakatemian akateemikoksi. Manuilski kuului vielä Neuvostoliiton korkeimpaan neuvostoon vuosina 1947–1954, mutta vetäytyi syrjään tehtävistään Josif Stalinin kuoltua.
Aiheesta muualla

Kuvia tai muita tiedostoja aiheesta Dmitri Manuilski Wikimedia Commonsissa
Tuuliranta

| Tuuliranta |
| --- | --- |
 Tuuliranta-nettisarjan tunnus
Tyyli:  draama, kauhu
Kestoaika:  3–11 min
Pääosissa:  Sara Säkkinen Venla Savikuja Mikko Parikka Markku Pulli Roope Puhakka Aaron Bojang Emma Nopanen Vivi Wahlström
Alkuperämaa:   Suomi
Alkuperäiskieli:  suomi
Verkko:  MTV3 Katsomo / mtv C More MTV3
Julkaistu:  2011–2012, 2019
Tuotantokausia:  2
Jaksoja:  15
Ikäraja:   / 
Sisältömerkintä:   / 
Tuotanto
Tuottaja(t):  Marko Äijö (kausi 1) Nina Laanterä (kausi 2) Rea Dominicy (kausi 2)
Vastaava(t) tuottaja(t):  Eerika Vermilä (kausi 1) Sarita Harma (MTV3, kausi 1) Marko Äijö (kausi 2) Laura Rislakki (kausi 2) Jani Hartikainen (MTV, kausi 2)
Ohjaaja(t):  Marko Äijö (kausi 1) Teresa Mecklin (kausi 2)
Käsikirjoittaja(t):  Tiina Tanskanen
Leikkaaja(t):  Tommi Sipilä (kausi 1) Teemu Luoma (kausi 2)
Tuotantoyhtiö(t):  FremantleMedia Finland
Aiheesta muualla
IMDb 
Elonet
Tuuliranta on spin-off-sarja suomalaisesta saippuasarjasta Salatut elämät. Sarjan ensimmäinen tuotantokausi julkaistiin vuodenvaihteessa 2011–2012 MTV3 Katsomo -palvelussa. Toinen kausi julkaistiin mtv-palvelussa lokakuussa 2019.
Ensimmäinen tuotantokausi

Ensimmäinen kausi kuvattiin syksyllä 2011 ja se julkaistiin MTV3 Katsomo -palvelussa Salattujen elämien joulutauon aikana maanantaisin ja torstaisin vuodenvaihteessa 2011–2012.
Jaksot julkaistiin Katsomossa uudestaan 12. kesäkuuta – 12. heinäkuuta 2012 sekä 13. joulukuuta – 26. joulukuuta 2013. MTV3 esitti Tuulirannan televisiossa 2. syyskuuta 2012, jaksoista koottuna kokonaisuutena. Sarjan kaikki jaksot julkaistiin Katsomossa uudestaan 14. joulukuuta 2015.
Ensimmäinen tuotantokausi > Juoni

Peppi Puolakka, Heidi Aaltonen, Jiri Viitamäki ja Joonatan Sievinen lähtevät viettämään viikonloppua netistä vuokraamalleen Tuuliranta-mökille. Peppi ja Heidi etsivät verkosta tietoa mökistä, jossa kuuleman mukaan kummittelee. He vastaanottavat viestin ”Lähtekää heti pois Tuulirannasta kun vielä voitte!”
Yöllä Heidi näkee painajaisia ja kuulee kolahduksia. Hän pyytää Joonatania menemään katsomaan mistä äänet tulevat. Joonatan huomaa unohtaneensa kameransa kuistille. Kamerasta löytyy video, jonka tuntematon henkilö on kuvannut muiden nukkuessa. Nähtyään videon Peppi ja Heidi pakkaavat tavaransa keskellä yötä. Jirin puhelin soi ja ilmoittaa soittajaksi Pepin, vaikka Peppi seisoo Jirin vieressä. Peppi tajuaa unohtaneensa puhelimensa kuistille. Kun Jiri soittaa puhelimeen, Pepin soittoääni kuuluu kuistilta. Nuoret tajuavat tunkeilijan olevan oven takana. Peppi ja Heidi haluaisivat pysyä hiljaa mökin sisällä, mutta Jiri ja Joonatan haluavat selvittää, kuka tunkeilija on. Jiri lähtee tarkistamaan tilannetta ja kohtaa tunkeilijan, joka paljastuu Janne Haukkalaksi. Jiri ja Joonatan olivat houkutelleet Jannen mökille pelottelemaan Peppiä ja Heidiä. Kun Jiri ja Joonatan paljastavat totuuden, naiset raivostuvat ja päättävät palata kaupunkiin.
Etsiessään päätietä Peppi ja Heidi eksyvät metsään. Heidän taakse ilmestyy tumma hahmo, joka ei ole Janne. Joonatan ja Jiri kuulevat laukauksen ja lähtevät etsimään naisia, mutta Jiri katoaa ja Joonatan palaa mökille. Joonatan kohtaa pelokkaan Heidin, joka kertoo tumman hahmon ampuneen heitä kohti. Joonatan ja Heidi löytävät metsästä Pepin verisen sadetakin. Tumma hahmo ilmestyy Heidin taakse, ja Joonatan lyö hahmoa lapiolla päähän ja käskee Heidin paeta. Joonatan juoksee toiseen suuntaan, mutta tumma hahmo kamppaa hänet ja lyö päähän. Kun Joonatan aamulla palaa tajuihinsa eikä löydä ystäviään, hän päättää palata Pihlajakadulle ja kertoo kaiken Lasselle ja Paulalle. Heidi soittaa ja kertoo muiden nuorten olevan sairaalassa. Jirin nilkka on nyrjähtänyt ja Peppi on jatkotutkimuksissa.
Tumma hahmo, joka ilmestyi Heidin taakse metsässä, olikin Peppi. Joonatan löi tietämättään Peppiä lapiolla. Hahmo, johon Peppi ja Heidi törmäsivät metsässä lähtiessään päätielle, oli Tuulirannan omistaja. Naiset päättivät kostaa Jirille ja Joonatanille näiden kepposen pyytämällä miestä ampumaan laukauksen. Peppi, Heidi ja Jiri kuitenkin kiistävät kaataneensa Joonatanin ja lyöneensä tältä tajun pois. Samalla salaperäinen hahmo kävelee Tuulirannan kuistilla ja katselee ikkunasta sisään. Onko paikka sittenkin kirottu?
Ensimmäinen tuotantokausi > Rooleissa

| 0 | 1 | 2 |
| --- | --- | --- |
|  Sara Säkkinen  | … |  Peppi Puolakka   |
|  Venla Savikuja  | … |  Heidi Aaltonen   |
|  Mikko Parikka  | … |  Jiri Viitamäki   |
|  Markku Pulli  | … |  Joonatan Sievinen   |
|  Timo Jurkka  | … |  Lasse Sievinen   |
|  Johanna Nurmimaa  | … |  Paula Lepistö   |
|  Väiski Syväoja  | … |  Metsästäjä (Tuulirannan omistaja)   |
|  Ölli Hildén  | … |  Esi-isä   |
|  Hemmo Karja  | … |  Janne Haukkala   |
Ensimmäinen tuotantokausi > Jaksot

| Jakso | Nimi | Julkaisu MTV3 Katsomossa | Ensiesitys televisiossa |
| --- | --- | --- | --- |
| 1 | Jokin on mennyt pieleen | 22. joulukuuta 2011 | 2. syyskuuta 2012 |
| 2 | Heidi saa pelottavan viestin | 26. joulukuuta 2011 | 2. syyskuuta 2012 |
| 3 | Pelottava video | 29. joulukuuta 2011 | 2. syyskuuta 2012 |
| 4 | Uhkaava hiiviskelijä | 2. tammikuuta 2012 | 2. syyskuuta 2012 |
| 5 | Hyökkäys on huono puolustus | 5. tammikuuta 2012 | 2. syyskuuta 2012 |
| 6 | Pahan palkka | 9. tammikuuta 2012 | 2. syyskuuta 2012 |
| 7 | Ensimmäinen uhri | 12. tammikuuta 2012 | 2. syyskuuta 2012 |
| 8 | Musta silmä | 16. tammikuuta 2012 | 2. syyskuuta 2012 |
| 9 | Naamion takana | 19. tammikuuta 2012 | 2. syyskuuta 2012 |
| 10 | Tuulirannan kirous | 23. tammikuuta 2012 | 2. syyskuuta 2012 |
Toinen tuotantokausi

29. elokuuta 2019 ilmoitettiin, että Tuuliranta-sarjasta on tulossa toinen kausi, jossa ovat mukana muun muassa näyttelijät Roope Puhakka, Aaron Bojang, Emma Nopanen ja Timo Jurkka. Toinen kausi julkaistiin maksullisessa C More -suoratoistopalvelussa 21. lokakuuta 2019 ja maksuttomassa mtv-palvelussa 23. lokakuuta 2019.
Toinen tuotantokausi > Rooleissa

| 0 | 1 | 2 |
| --- | --- | --- |
|  Roope Puhakka  | … |  Severi Sievinen   |
|  Aaron Bojang  | … |  Benjamin Taalasmaa   |
|  Emma Nopanen  | … |  Nella Tamminen   |
|  Vivi Wahlström  | … |  Viola Helenius   |
|  Timo Jurkka  | … |  Lasse Sievinen   |
|  Mikko Parikka  | … |  Jiri Viitamäki   |
|  Väiski Syväoja  | … |  Aulis Korpinen   |
Toinen tuotantokausi > Jaksot

| Jakso | Nimi | Julkaisu C Moressa | Julkaisu mtv:ssä |
| --- | --- | --- | --- |
| 1 | Ennustus | 21. lokakuuta 2019 | 23. lokakuuta 2019 |
| 2 | Tuntematon numero | 21. lokakuuta 2019 | 23. lokakuuta 2019 |
| 3 | Valomerkki | 21. lokakuuta 2019 | 23. lokakuuta 2019 |
| 4 | Tunnustus | 21. lokakuuta 2019 | 23. lokakuuta 2019 |
| 5 | Patakuningas | 21. lokakuuta 2019 | 23. lokakuuta 2019 |
Jääkiekon maailmanmestaruuskilpailut 2007

Miesten jääkiekon 71. maailmanmestaruuskilpailut pelattiin Moskovassa Venäjällä 27. huhtikuuta – 13. toukokuuta 2007. Aluksi otteluita piti pelata myös Pietarissa, mutta pitkien välimatkojen vuoksi päätettiin järjestää kisat Pietarin sijasta Moskovan esikaupungissa Mytištšissä. Kisoja hallinnoi Kansainvälinen jääkiekkoliitto, IIHF. Käytössä oli kaksi hallia, Hodynka lähellä keskusta-aluetta ja Mytištši Moskovan kehätien varrella sijaitsevassa samannimisessä esikaupungissa. Puolivälieristä lähtien kaikki ottelut pelattiin Hodynkassa.
Maailmanmestaruussarjaan olivat 1. divisioonasta ennen kisoja nousseet Itävalta (lohko B) ja Saksa (lohko C), joka oli pudottaa Tšekin puolivälieristä. Kisojen kaksi viimeistä, Itävalta ja Ukraina putosivat 1. divisioonaan.
Alkusarja pelattiin neljässä lohkossa, minkä jälkeen lohkojen A ja D kolme parasta muodostivat lohkon E. Samoin B:n ja C:n kolme parasta muodostivat lohkon F. Puolivälierät pelattiin ristiin näiden lohkojen neljän parhaan välillä (F1–E4, F2–E3 jne.). Lisäksi tasapelejä ei voitu enää pelata, vaan ratkaisua haettiin ensin alkulohkoissa viiden minuutin jatkoajalla, jatkopeleissä ja pronssiottelussa 10 minuutin jatkoajalla ja loppu jatkoajan tai -erän jälkeen rangaistuslaukauskilpailulla. Voitosta varsinaisella peliajalla sai kolme pistettä. Tasapelistä saivat molemmat yhden ja sen jälkeen pelatun jatkoajan tai rangaistuslaukauskilpailun voittaja yhden lisää.
Suomi hävisi loppuottelussa Kanadalle 2–4. Kisoja seurasi 56 käydyssä ottelussa 330 708 katsojaa paikan päällä.
Ottelupaikat

| Moskova |
| --- | --- |
Hodynka Kapasiteetti: 14,500: Mytištši Kapasiteetti: 9,000
Joukkueet

Lohkot määräytyivät vuoden 2006 maailmanrankingin perusteella.
| 0 | 1 | 2 | 3 |
| --- | --- | --- | --- |
|  A-lohko  Ruotsi   Sveitsi   Latvia   Italia  |  B-lohko  Tšekki   Yhdysvallat   Valko-Venäjä   Itävalta  |  C-lohko  Kanada   Slovakia   Saksa   Norja  |  D-lohko  Suomi   Venäjä   Ukraina   Tanska  |
Alkulohkot > B-lohko

| Joukkue | O | V | JAV | JAH | H | TM | PM | ME | P |
| --- | --- | --- | --- | --- | --- | --- | --- | --- | --- |
|  Tšekki | 3 | 3 | 0 | 0 | 0 | 18 | 6 | 12 | 9 |
|  Yhdysvallat | 3 | 2 | 0 | 0 | 1 | 14 | 7 | 7 | 6 |
|  Valko-Venäjä | 3 | 1 | 0 | 0 | 2 | 8 | 15 | -7 | 3 |
|  Itävalta | 3 | 0 | 0 | 0 | 3 | 5 | 17 | -12 | 0 |
| 0 | 1 | 2 | 3 | 4 | 5 |
| --- | --- | --- | --- | --- | --- |
| 27.4. |  Yhdysvallat | 6–2 |  Itävalta | Mytištši |  |
16.15: 
| 16.15 | (3–1, 1–1, 2–0)  | (3–1, 1–1, 2–0)  | (3–1, 1–1, 2–0)  |  |  |
| 16.15 | 1.59 Philip Kessel Jr. (Hall) 10.22 Tobias Petersen (Suter) 17.19 Lee Stempniak (Cole, Šťastný) yv 40.14 Erik Cole (Pothier) 53.02 Brandon Bochenski (Stempniak, Hutchinson) yv | Raportti | 14.51 Raimund Divis (Schuller, Baumgartner) 30.51 Oliver Setzinger (Rebek)    |  |  |
| 16.15 |   | Maalivahdit |   |  |  |
| 16.15 | John Grahame 8 + 3 + 3 = 14 |  | Reinhard Divis 14 + 17 + 10 = 41 |  |  |
16.15: 
16.15: 
16.15: 
16.15: 




| 0 | 1 | 2 | 3 | 4 | 5 |
| --- | --- | --- | --- | --- | --- |
| 27.4. |  Valko-Venäjä | 2–8 |  Tšekki | Mytištši |  |
20.15: 
| 20.15 | (1–4, 1–1, 0–3)  | (1–4, 1–1, 0–3)  | (1–4, 1–1, 0–3)  |  |  |
| 20.15 | 16.18 Aleh Antonenka (Zadelenov) 27.40 Aleh Antonenka (Zadelenov) | Raportti | 7.57 Jaroslav Hlinka (Židlický, Sýkora) yv 10.19 David Výborný (Sýkora) yv 16.31 Tomas Plekanec (Olesz) 18.41 Rostislav Olesz (Plekanec) av 27.21 Petr Sýkora (Židlický, Hlinka) 42.27 Tomas Plekanec (Barinka, Irgl) 45.13 Jan Marek (Cajanek) yv 45.28 Zybnek Irgl    |  |  |
| 20.15 |   | Maalivahdit |   |  |  |
| 20.15 | Sergei Shabanov 1 + 0 + 5 = 6 |  | Roman Cechmánek 10 + 6 + 5 = 21 |  |  |
20.15: 
20.15: 
20.15: 
20.15: 




| 0 | 1 | 2 | 3 | 4 | 5 |
| --- | --- | --- | --- | --- | --- |
| 29.4. |  Tšekki | 6–1 |  Itävalta | Mytištši |  |
16.15: 
| 16.15 | (2–0, 1–1, 3–0)  | (2–0, 1–1, 3–0)  | (2–0, 1–1, 3–0)  |  |  |
| 16.15 |  | Raportti |      |  |  |
16.15: 
16.15: 
16.15: 
16.15: 
16.15: 
16.15: 


| 0 | 1 | 2 | 3 | 4 | 5 |
| --- | --- | --- | --- | --- | --- |
| 29.4. |  Yhdysvallat | 5–1 |  Valko-Venäjä | Mytištši |  |
20.15: 
| 20.15 | (3–0, 2–0, 0–1)  | (3–0, 2–0, 0–1)  | (3–0, 2–0, 0–1)  |  |  |
| 20.15 |  | Raportti |      |  |  |
20.15: 
20.15: 
20.15: 
20.15: 
20.15: 
20.15: 


| 0 | 1 | 2 | 3 | 4 | 5 |
| --- | --- | --- | --- | --- | --- |
| 1.5. |  Itävalta | 2–5 |  Valko-Venäjä | Mytištši |  |
16.15: 
| 16.15 | (1–2, 1–2 , 0–1)  | (1–2, 1–2 , 0–1)  | (1–2, 1–2 , 0–1)  |  |  |
| 16.15 |  | Raportti |      |  |  |
16.15: 
16.15: 
16.15: 
16.15: 
16.15: 
16.15: 


| 0 | 1 | 2 | 3 | 4 | 5 |
| --- | --- | --- | --- | --- | --- |
| 1.5. |  Tšekki | 4–3 |  Yhdysvallat | Mytištši |  |
20.15: 
| 20.15 | (1–0, 1–1, 2–2)  | (1–0, 1–1, 2–2)  | (1–0, 1–1, 2–2)  |  |  |
| 20.15 |  | Raportti |      |  |  |
20.15: 
20.15: 
20.15: 
20.15: 
20.15: 
20.15: